**Pekka Sillanaukee** (s. 1964 Tampere) on suomalainen terveysteknologiayrittäjä. Hän on toiminut hedelmöityshoitoklinikka Ovumia Oy:n johtotehtävissä vuodesta 2007.

Sillanaukee valmistui orgaaniseksi kemistiksi 1989 ja väitteli filosofian tohtoriksi 1992. Hänet nimitettiin lääketieteellisen biokemian dosentiksi Tampereen yliopiston lääketieteelliseen tiedekuntaan 1993.

Sillanaukee on ollut osajulkaisijana noin 120 tieteellisessä alkuperäisartikkelissa, katsauksessa tai yhteenvedossa. Hänen tieteellinen työnsä on käsitellyt mm. kliinistä ja lääketieteellistä biokemiaa, alkoholi-, aivo- ja sydänsairauksia sekä laboratoriodiagnostisten testien ja prosessien kehittämistä. Hänellä on myös neljä kansainvälistä patenttia.

Sillanaukee on työskennellyt tutkijana Tampereen yliopistossa ja yliopistollisessa sairaalassa sekä kliinisenä tutkijana Alkon tutkimuslaboratorioissa 1987–1993. Tämän jälkeen hän on toiminut johtajana ja liiketoimintadivisioonan jäsenenä Pharmacia & Upjohn Inc:ssä (nykyisin osa Pfizer Inc konsernia) 1994–1999, toimitusjohtajana FIT Biotech Oyj:ssä 1999–2004, yrittäjänä ja toimitusjohtajana Ovumia Oy:ssä, toimitusjohtana Tutor Invest Oy sekä hallituksen jäsenenä tai puheenjohtajana mm. Innokas yhtymä Oy:ssä, Bioretec Oy:ssä, Nordic Senior Services Oy:ssä, Paavolankoti Oy:ssä, OS-Service Oy:ssä ja ESO-International AS:ssä.

Sillanaukee on vuodesta 2014 keskittynyt hedelmöityshoitomenetelmien ja -teknologian kehittämiseen sekä Ovumian liiketoiminnan laajentamiseen.

Koulutus
--------

FK, Jyväskylän yliopisto, matemaattisluonnontieteellinen tiedekunta, kemian ja solubiologian laitokset, 1989.

FT, Tampereen yliopisto, lääketieteellinen tiedekunta, biolääketieteen laitos, 1992 

Lääketieteellisen biokemian dosentti, Tampereen yliopisto, Lääketieteellinen tiedekunta, 1993. Dosentin pätevyys Karoliininen Instituutti, Tukholma, 1998.

Liikkeenjohtamisen opinnot Helsingin kauppakorkeakoulussa 1993-1994, Tukholman kauppakorkeakoulussa 1995-1998, Lontoon kauppakorkeakoulussa 1998-1999 ja Aalto yliopistossa 2011.

Patentit
--------

1. Use of sialic acid determination for determining alcohol consumption.
2. An improved method for diagnosing alcohol abuse.
3. Immunoassay and Kit for IgA Antibodies Specific for Acetaldehyde Adducts. ,
4. Immunochemical methods.

Lähteet
-------

1. ↑  LinkedIn - Pekka Sillanaukee *linkedin.com*.
2. ↑  Hedelmöityshoitoklinikka Ovumia - Lapsettomuushoidot Tampere *Ovumia*. Viitattu 14.8.2017.
3. ↑  Tieteelliset alkuperäisartikkelit *ncbi.nlm.nih.gov*.
4. ↑  Duodecim-lehti *www.duodecimlehti.fi*. Viitattu 16.8.2017.
5. 1 2  Patentti EU EP0765476 B1 *encrypted.google.com*.
6. 1 2  Patentti US 6054322 A *encrypted.google.com*.
7. 1 2  Patentti WO 1998054576 A1 *google.com.au*.
8. 1 2  Patentti PCT/SE1998/000351 *google.com.na*.
9. 1 2  Patentti PCT/SE1998/000351 *google.com.na*.
10. 1 2  Patentti US 20040106146 A1 *google.com.pg*.
11. ↑  Tutor Invest Oy liikevaihto ja yritystiedot | Vainun yritystietokanta *vainu.io*. Viitattu 28.4.2022.
12. ↑  Epäonnistuneisiin sijoituksiin miljoonia euroja julkisia eläkevaroja – HS: Sijoitusyhtiölle potkut *Verkkouutiset*.  28.5.2016. Viitattu 28.4.2022.
13. ↑  Suomesta kasvoi hedelmöityshoitojen huippuosaaja - asiakkaita virtaa maailmalta *Kauppalehti*.  7.9.2017. Viitattu 13.9.2017.